АҞӘА, рашәара 18 - Sputnik. Акоронавирус аҟынтәи алаҵа Урыстәыла арегионқәак рҿы хымԥада ауаа ирыларҵароуп ҳәа иршьоит хаз игоу атәылауаа ркатегориақәак рзы, инеиԥынкыланы зегьы алаҵаҟаҵарада ԥсыхәа ыҟам ҳәа аӡәгьы иҳәом. Абри атәы иҳәеит Урыстәыла ахада ипресс-маӡаныҟәгаҩ Дмитри Песков. Абри атәы аҩуеит РИА Новости.
"Ари аус аҿы аҷыдарақәа зегьы ирызхьаԥшлатәуп. Ҳазлацәажәо шьаҭанкыла алаҵаҟаҵара акәым, арегионқәа рсанитартә ҳақьымцәа рабжьгарақәеи рыӡбарақәеи роуп", - иҳәеит Песков.
Иара иазгәеиҭеит арегионқәа рхадацәа раԥхьа иргыланы уа иҟоу аҭагылазаашьа иахьыԥшуеит, иалкаау аусхкқәа русзуҩцәа рзы ихымԥадатәиу алаҵаҟаҵара аҭаххароуп зыӡбахә ҳәоу ҳәа иҳәоит.
Аҿкчымазара алаҵәара ишаҿу ала, ари аус ас амҩаԥгара иашоуп ҳәа ахиҳәаауеит Песков.
Ахашаҽны Роспотребнадзор Москватәи аобласт аҿы ахада Елена Андреева ақәҵара ҟалҵеит ахәаахәҭра, амаҵзурақәа, азеиԥшкрыфара, атранспорт, агәабзиарахьчара, ЖКХ, МФЦ, аҵара, акультура русхк аҟны аус зуа рзы алаҵаҟаҵара аиҿкаара мҩаԥгазарц. Ақәҵара инақәыршәаны нанҳәамзанӡа арҭ аиҿкаарақәа рҿы 60% иреиҵамкәа аусзуҩцәа алаҵа рзыҟаҵатәуп. Хаз игоу атәылауаа ркатегориақәак рзы хымԥада алаҵаҟаҵараз аӡбара рыдыркылеит иара убасгьы Кузбасс, Сахалинтәи аобласт.
Песков ажурналистцәа иреиҳәеит агубернатор арегион аҿы иҟоу аҭагылазаашьазы аҭакԥхықәра шиду, иаҳҳәап Собианин (Москва ахада - аред.), Воробьев (Подмосковие агубернатор - аред.) аҭакԥхықәра рыдуп европатәи тәылак иаҵакыроу аҟара иҭбаау аконгломерат азы.
Песков иара убасгьы иазҵааит хатәгәаԥхаралатәи алаҵаҟаҵара хра амоуит азы, иаанханы иҟоу иалкаау категориақәак рзы хымԥадатәи алаҵаҟаҵара алагалара аамҭа ааима ҳәа.
"Усеиԥш иҟоу алкаа сзыҟаҵом", - иҳәеит иара.
Иара убри аан апресс-маӡаныҟәгаҩ иазгәеиҭеит хатәгәаԥхаралатәи алаҵаҟаҵара акыр ишьшьылаҳауп ҳәа.
"Ахада изныкымкәа иҳәахьан аилыркааратә, апропагандатә усура аҭахуп ҳәа. Иахьазы ииашаҵәҟьаны алаҵаҟаҵара атемпқәа даара иԥсыҽуп", - иҳәеит Песков.
АҞӘА, ԥхынгәы 28 - Sputnik. Нанҳәамзазы акаҳуа ахә 10-12 процент ишьҭыҵыр ҟалоит ҳәа аанацҳауеит РИА Новости, "Коммерсант" адыррақәа шьаҭас иҟаҵаны. Ари ажәабжь аҭыжьымҭа иазеиҭарҳәеит ахәаахәҭратә еилахәыра "Верный" аҟны.
Агазеҭ иазгәанаҭоит аалыҵ ахә ишацло азы адырра мзыз хаданы иазыҟоу Бразилиа сынтәа акаҳуа ахьымӷьацаз ауп. Иара убасгьы алогистика ахәԥсагь халеит.
Адәқьанқәа рҳа "Лента" "Коммерсант" аинформациа азышьақәдырӷәӷәеит, убри аан ирҳәеит ари азҵаара аҽа ӡбракгьы аиур шалшо.
АҞӘА, ԥхынгәы 28 - Sputnik. COVID-19 аҟынтәи хымԥадатәи алаҵаҟаҵара алагалахоит Чечнтәыла атәылауаа рыхәҭак рзы ҳәа аанацҳауеит РИА Новости ареспублика Роспотребнадзор анапхгара адыррақәа рыла.
Ахылаԥшратә усбарҭа ақәҵараҿ иазгәаҭоуп активла ахәаахәҭратәи агәмырҿыӷьратәи рцентрқәеи, аспорттә уснагӡатәқәа, апаркқәа уҳәа ирҭаауа рыгәҭа ачымазара зыхьуа рацәаҩхеит ҳәа. Ичмазаҩхо рсоциалтә статус ала урҭ рҟынтә аус зуа 72%, атәанчаҩцәа - 45%, ахәыҷқәа - 27% чмазцәоуп.
"Абри инадҳәаланы Чечнтәыла Роспотребназор аӡбра аднакылеит 18 шықәса еиҳабу рзы хымԥадатәи алаҵаҟаҵара алагалазарц. Арахь иаҵанакуеит: аҳәынҭмаҵзуҩцәа, ахәаахәҭреи амаҵзурақәеи, АИХқәа, азеиԥшкрыфарачара, афатәааглыхра, аҵарадырра, атуризм русзуҩцәа", - аҳәоит адокумент аҿы.
Аусбарҭа астатистика ала ареспубликаҿ уахыки-ҽнаки рыла акоронавирус иахҟьаны иԥсит жәаҩык, апандемиа аамҭала – 293-ҩык. Зынӡа 15 469-ҩык COVID-19 рыдбалоуп.
АҞӘА, ԥхынгәы 28 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 517-ҩык атестқәа рзыҟаҵан, урҭ рахьтә 162-ҩык рцәа акоронавирус шалаз аадырԥшит, абри атәы аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәшәтәырҭаҿы иԥсҭазаара далҵит 69 шықәса зхыҵуаз апациент.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 171-ҩык, рҭагылазаашьа бааԥсуп 46-ҩык, ибжьаратәуп - 56-ҩык.
Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 43-ҩык апациентцәа, урҭ рахьтә 15-ҩык рҭагылазаашьа уадаҩуп. Очамчыра ирхәшәтәуеит 25-ҩык. Гагратәи ахәшәтәырҭаҿы - 47-ҩык, урҭ рахьтә 15-ҩык рҭагылазаашьа уадаҩуп. Тҟәарчалтәи ахәшәтәырҭаҿы - 15-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>